Source: https://www.riigiteataja.ee/akt/414032013020
Timestamp: 2018-09-21 18:18:06+00:00
Document Index: 5959323

Matched Legal Cases: ['§ 2', '§ 5', '§ 8', '§ 9', '§ 10', '§ 11', '§ 12', '§ 13', '§ 73', '§ 1', '§ 2', '§ 5', '§ 8', '§ 9', '§ 10', '§ 11', '§ 12', '§ 13']

Üldhariduskooli hoolekogu moodustamise kord ja töökord – Riigi Teataja
Üldhariduskooli hoolekogu moodustamise kord ja töökord
Üldhariduskooli hoolekogu moodustamise kord ja töökord - sisukord
§ 2 Tegutsemise alused
2 HOOLEKOGU MOODUSTAMINE KOOSSEISU KINNITAMINE
§ 5 Kooli pidaja esindaja nimetamine
§ 8 Hoolekogu moodustamine ja koosseisude kinnitamine
§ 9 Hoolekogu liikmete volituste kestus ja koosseisu muutmine
§ 10 Hoolekogu töö juhtimine
§ 11 Hoolekogu tegevuse planeerimine
§ 12 Koosolekute läbiviimine
§ 13 Hoolekogu otsused ja nende täitmine
RT IV, 14.03.2013, 20
Vastu võetud 11.03.2013 nr 2
Määrus kehtestatakse „Põhikooli- ja gümnaasiumiseaduse“ § 73 lõike 1 ja Paikuse Vallavolikogu 18. veebruari 2013 määruse nr 7 „Kooli pidaja pädevuse delegeerimine“ § 1 punkti 10 alusel.
Määrusega kehtestatakse Paikuse valla üldhariduskoolide (edaspidi kool) hoolekogu moodustamise kord ja hoolekogu töökord.
§ 2. Tegutsemise alused
Kooli hoolekogu juhindub oma tegevuses põhikooli- ja gümnaasiumiseadusest kooli põhimäärusest, käesolevast määrusest ning teistest õigusaktidest, ühe asutusena tegutsevad koolieelne lasteasutus ja põhikool ka koolieelse lasteasutuse seadusest ja selle rakendusaktidest.
2. peatükk HOOLEKOGU MOODUSTAMINE KOOSSEISU KINNITAMINE
(1) Hoolekogu koosseis on vähemalt 7-liikmeline.
(2) Põhikooli hoolekogusse kuuluvad:
2) õppenõukogu esindajad;
3) vanemate esindajad;
(3) Põhikooli hoolekogusse võivad kuuluda:
1) vilistlaste esindajad;
2) kooli toetavate organisatsioonide esindajad;
3) kui põhikoolis on moodustatud õpilasesindus, kuulub hoolekogu koosseisu täiendavalt õpilasesinduse nimetatud esindaja.
(4) Lasteaed-põhikooli hoolekogusse kuuluvad:
2) vähemalt kaks õppenõukogu esindajat, kellest üks esindab kooli ja teine lasteaia õpetajaid
3) koolilaste vanemate esindaja või esindajad;
4) iga rühma vanemate esindaja.
(5) Kooli hoolekogusse kuuluvate vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust.
(6) Põhikooli hoolekogu koosseisu kuuluvate vanemate, vilistlaste ja kooli toetavate organisatsioonide esindajad ei tohi kuuluda koolitöötajate hulka.
§ 5. Kooli pidaja esindaja nimetamine
Kooli pidaja esindaja nimetatakse hoolekogusse volikogu otsusega.
(1) Igal õppenõukogu liikmel on õigus seada üles kooli hoolekogu liikme kandidaate.
(2) Valitakse kandidaatide vahel, kes on andnud kandideerimiseks oma nõusoleku.
(3) Õppenõukogu esindaja valib kooli õppenõukogu avalikul hääletamisel lihthäälte‧enamusega.
(1) Vanemate, vilistlaste ja kooli toetavate organisatsioonide esindajate valimine toimub lastevanemate üldkoosolekul, mille kutsub kokku kooli juhtkond.
(2) Üldkoosolekust võivad hääleõigusega osa võtta kõik selles koolis õppivate laste vanemad, eestkostjad või hooldajad (edaspidi vanemad).
(3) Juhul, kui koolil ei ole toetavat organisatsiooni või ei nõustu ükski toetava organisatsiooni esindaja ega kooli vilistlane hoolekokku kandideerima, valitakse hoolekogusse tema esindaja asemel lapsevanemate üldkoosoleku otsusel täiendav lapsevanemate esindaja.
§ 8. Hoolekogu moodustamine ja koosseisude kinnitamine
(2) Hoolekogu moodustab ja selle koosseisu kinnitab vallavalitsus.
§ 9. Hoolekogu liikmete volituste kestus ja koosseisu muutmine
(2) Hoolekogu liikmel on õigus kirjaliku avalduse alusel oma volitustest loobuda.
(3) Juhul, kui kõik esindajad jäävad samaks, ei pea direktor vallavalitsusele uut ettepanekut hoolekogu koosseisu kinnitamiseks esitama.
§ 10. Hoolekogu töö juhtimine
(1) Hoolekogu valib hääletamise teel enda hulgast esimehe ja aseesimehe.
§ 11. Hoolekogu tegevuse planeerimine
(1) Hoolekogu koostab igaks õppeaastaks tööplaani, milles on:
(2) Tööplaani kinnitab hoolekogu iga aasta 1. novembriks.
§ 12. Koosolekute läbiviimine
(2) Hoolekogu korralised koosolekud toimuvad õppeaasta kestel vähemalt kord nelja kuu jooksul. Hoolekogu korralise koosoleku kutsub kokku hoolekogu esimees. Hoolekogu uue koosseisu esimese koosoleku kutsub kokku kooli direktor.
(3) Hoolekogu erakorralise koosoleku kutsub kokku hoolekogu esimees vähemalt kolme hoolekogu liikme, kooli direktor või vallavalitsuse ettepanekul.
(4) Koosolekut juhatab ja protokollimise korraldab hoolekogu esimees, tema äraolekul aseesimees.
(5) Koosoleku päevakorra ja arutamisele tulevate küsimuste ettevalmistamist ning asjakohaste materjalide eelnevat tutvustamist hoolekogu liikmetele korraldab hoolekogu esimees, tema äraolekul aseesimees. Koosoleku dokumendid saadetakse hoolekogu liikmetele üldjuhul koos koosoleku kutsega, kuid mitte hiljem kui viis tööpäeva enne koosoleku toimumist.
(6) Koosoleku toimumise aeg ja päevakord teatatakse hoolekogu liikmetele ja kooli direktorile e-postiga, selle puudumisel muus kirjalikku taasesitamist võimaldavas vormis, vähemalt üks nädal enne koosoleku toimumist. Erakorralise koosoleku toimumisest teavitatakse hoolekogu liikmeid ja kooli direktorit vähemalt kolm päeva varem telefoni või e-posti teel.
(7) Igal hoolekogu liikmel on õigus esitada arutatavates küsimustes selgitusi ja küsimusi, avaldada koosolekul oma arvamust, teha otsuse suhtes ettepanekuid.
(9) Kooli direktoril on hoolekogu koosolekul sõnaõigus. Direktor on hoolekogu ees aruandekohustuslik.
(10) Hoolekogu koosolekutest võivad osa võtta kooli õppe- ja kasvatustegevuse üle riiklikku järelevalvet teostavad ametiisikud, vallavalitsuses haridusküsimustega tegelev ametiisik ning hoolekogu esimehe loal teised isikud.
(11) Hoolekogu on otsustusvõimeline, kui koosolekul on esindatud vähemalt kaks kolmandikku hoolekogu liikmetest, sealhulgas hoolekogu esimees, tema äraolekul aseesimees.
(12) Hoolekogu koosolekud protokollile kirjutavad alla koosoleku juhataja ja protokollija. Protokolle koos muude hoolekogu töösse puutuvate materjalidega säilitatakse koolis vastavalt kooli asjaajamiskorrale ning nende säilimise ja arhiveerimise eest vastustab direktor või tema määratud töötaja.
§ 13. Hoolekogu otsused ja nende täitmine
(2) Hoolekogu otsused teeb asjaosalistele teatavaks hoolekogu esimees või aseesimees hiljemalt koosolekule järgneva viie tööpäeva jooksul. Hoolekogu otsused on avalikud, kui õigusaktid ei sätesta teisiti.
(3) Hoolekogu otsusega mittenõustumisel, samuti vaidlusküsimuste korral, on õpilasel, vanemal või hoolekogu liikmel kümne tööpäeva jooksul otsusest teadasaamisest arvates õigus pöörduda kooli õppe-ja kasvatustegevuse üle järelevalvet teostava asutuse poole otsuse õiguspärasuse kontrollimiseks.
(4) Hoolekogu ettepanekutega arvestamist korraldab ja kontrollib hoolekogu esimees, tema äraolekul hoolekogu aseesimees, ning teavitab tulemustest hoolekogu liikmeid.
(5) Hoolekogu otsuste täitmist õppe-ja kasvatustegevuse paremaks korraldamiseks või paremate tingimuste loomiseks korraldab kooli direktor koostöös vallavalitsusega.
Hoolekogu esimees esitab eelmise õppeaasta jooksul tehtud töö aruande hiljemalt iga õppeaasta esimesele lastevanemate üldkoosolekule.
(1) Enne käesoleva määruse jõustumist kinnitatud hoolekogude koosseisud jätkavad tegevust kuni uute hoolekogude moodustamiseni vastavalt käesolevale määrusele.
(2) Hoolekogude uued koosseisud esitatakse kinnitamiseks 2013. aasta 18. detsembriks.